โฆษก ศบค.  แถลงผู้ติดเชื้อโควิด-19 เพิ่มวันนี้ 7 คน ติดเชื้อส่วนใหญ่อยู่ในพื้นที่กรุงเทพฯ และนนทบุรี
โฆษก ศบค. แถลงผู้ติดเชื้อโควิด-19 เพิ่มวันนี้ 7 คน ติดเชื้อส่วนใหญ่อยู่ในพื้นที่กรุงเทพฯ และนนทบุรีน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื้อเพิ่ม 7 คน รวมผู้ป่วยสะสม 2,938 คน ผู้ป่วยหายเพิ่ม 43 คน รวมหายป่วยแล้ว 2,652 คน โดยผู้ติดเชื้อสูงสุดยังคงอยู่ในวันทำงานที่มีอายุระหว่าง 20 ถึง 29 ปี จังหวัดที่มีติดเชื้อมากที่สุด ได้แก่ กรุงเทพมหานครและนนทบุรี ส่วนผู้เสียชีวิตวันนี้จำนวน 2 ราย รวมผู้เสียชีวิตสะสม 54 ราย ซึ่งผู้เสียชีวิตรายแรกเป็นชายอายุ 52 ปีมีประวัติ เดินทางไปร่วมสัมมนา ส่วนอีกหนึ่งรายเป็นหญิงอายุ 63 ปี เป็นเจ้าของร้านอาหาร มีสามีและหลานสาว ป่วยเป็นโรคโควิด-19 ขณะที่มาตรการเคอร์ฟิว ออกนอกเคหสถานโดยไม่มีเหตุผลอันควรระหว่างเวลา 22.00 น.ถึงเวลา 04.00 น. ยังมีประชาชนฝ่าฝืน 143 ราย เพิ่มขึ้นจากเมื่อวานนี้สำหรับผู้ที่ติดเชื้อเพิ่ม 7 คน ในจำนวน 5 คน มีประวัติสัมผัสกับผู้ป่วยยืนยันก่อนหน้านี้ ขณะที่ผู้ที่ติดเชื้อรายใหม่ซึ่งมีอายุ 60 ปีขึ้นไปมากที่สุดอยู่ที่จังหวัดยะลา ร้อยละ 54.3 รองลงมา คือ ภูเก็ต ร้อยละ 33.7 และจังหวัดปัตตานี ร้อยละ 22.3 ส่วนใหญ่ที่ติดเชื้อเนื่องจากเดินทางไปประกอบพิธีกรรมทางศาสนาและไปดูมวย ร้อยละ 24 มีประวัติสัมผัสกับผู้ป่วยร้อยละ 18